इंडियन एक्सप्रेस ने बताया है कि कई राज्यों में ऐसी योजना है. आंध्र प्रदेश में 1.3 करोड़ ग़रीब परिवारों के लिए एनटीआर वैध सेवा है. ग़रीबी रेखा से ऊपर के 35 लाख परिवारों के लिए आरोग्य सेवा है. तेलंगाना में आरोग्यश्री है. हर साल ग़रीब परिवारों को ढाई लाख का बीमा मुफ्त मिलता है. तमिलनाडु में 2009 से 1.54 करोड़ परिवारों को दो लाख का बीमा कवर दिया जा रहा है. छत्तीसगढ़ में भी साठ लाख परिवारों को बीमा कवर दिया जा रहा है. कर्नाटक में 1.4 करोड़ परिवारों को डेढ़ लाख तक का कैशलैश बीमा दिया जा रहा है. आर्थिक रूप से कमज़ोर परिवारों को यह बीमा मुफ्त में उपलब्ध है.